stanford-oval/wikipedia huggingface dataset:
ลูกชิ้น (ประเภทอาหาร)

บทความนี้เกี่ยวกับประเภทอาหาร สำหรับอาหารไทย ดูที่ ลูกชิ้น (อาหารไทย)
ลูกชิ้นขณะกำลังปิ้งบนตะแกรง
ลูกชิ้นไก่ที่ยังไม่ผ่านการปรุง
ลูกชิ้นกำลังต้ม
ลูกชิ้น หรือ มีตบอล (อังกฤษ: meatball) คือเนื้อบดรีดเป็นลูกเล็ก ๆ บางครั้งก็มีส่วนผสมอื่น ๆ เช่น เกล็ดขนมปัง หัวหอม ไข่ เนย และเครื่องปรุงรส ลูกชิ้นปรุงโดยการทอด อบ นึ่ง หรือตุ๋นในซอส ลูกชิ้นมีหลายประเภทโดยแต่ละประเภทใช้เนื้อสัตว์และเครื่องเทศต่างกัน บางครั้งคำนี้จะขยายไปถึงรูปแบบที่ไม่มีเนื้อสัตว์โดยใช้ผักหรือปลา หรือที่เรียกว่าลูกชิ้นปลา
ประวัติ

สูตรอาหารจีน "ลูกชิ้นสี่สุข" (四喜丸子 —Sì xǐwánzi) มาจากอาหารชานตง ซึ่งมีต้นกำเนิดจากรูปแบบการปรุงอาหารพื้นเมืองของชานตง สามารถย้อนประวัติศาสตร์ไปได้ถึงในช่วงราชวงศ์ฉิน (221-207 ก่อนคริสตกาล)
ตำราอาหารของชาวโรมันโบราณ Apicius มีสูตรลูกชิ้นมากมาย
สูตรอาหารในช่วงแรก ๆ ที่รวมอยู่ในตำราอาหารเปอร์เซียโดยทั่วไปมีเนื้อแกะปรุงรสที่ม้วนเป็นลูกขนาดส้มและเคลือบด้วยไข่แดงและบางครั้งด้วยหญ้าฝรั่น วิธีนี้ถูกนำไปใช้ทางตะวันตกและเรียกว่าการร่อน (gilding) มีรูปแบบที่แตกต่างกันในระดับภูมิภาคจำนวนมาก ที่มีลักษณะเด่นคือ kufteh Tabrizi ที่มีขนาดใหญ่ผิดปกติจากภูมิภาคตะวันตกเฉียงเหนือของอิหร่าน โดยมีเส้นผ่านศูนย์กลางเฉลี่ย 20 เซนติเมตร
อัล-คาลิด

รถถังหลัก
|  อัล-คาลิด เอ็มบีที-2000  |
| --- | --- |

ชนิด: รถถังหลัก
แหล่งกำเนิด:  ปากีสถาน  จีน
บทบาท
ประจำการ: 2001–ปัจจุบัน
ประวัติการผลิต
ผู้ออกแบบ: Norinco, Factory 617 Heavy Industries Taxila
ช่วงการออกแบบ: 1990–99
บริษัทผู้ผลิต: Heavy Industries Taxila   Norinco
มูลค่าต่อหน่วย: $4.7 million – $5.8 million USD in 2011
ช่วงการผลิต: 2001–ปัจจุบัน
แบบอื่น: ปากีสถาน: อัล-คาลิด  อัล-คาลิด I  อัล-คาลิด II (อยู่ระหว่างการพัฒนา) จีน: ไทป์ 90-IIM  เอ็มบีที 2000  VT-1A 
ข้อมูลจำเพาะ
มวล: 46 t (51 short ton)
ความยาว: 10.07 m (33.0 ft)
ความกว้าง: 3.50 m (11.5 ft)
ความสูง: 2.40 m (7.9 ft)
ลูกเรือ: 3

เกราะ: Composite armour, RHA, ERA 
อาวุธหลัก: 125 mm smoothbore gun, 39 rds
อาวุธรอง: 7.62 mm coaxial MG, 3000 rds 12.7 mm external AA MG, 500 rds
เครื่องยนต์: KMDB 6TD-2 6-cylinder diesel 1,200 hp (890 kW)
กำลัง/น้ำหนัก: 26 hp/ton
เครื่องถ่ายกำลัง: SESM ESM500 5-speed automatic
กันสะเทือน: Torsion bars, hydraulic dampers
พิสัยปฏิบัติการ: 500 km (combat range)
ความเร็วสูงสุด: 72 km/h
อัล-คาลิด (อังกฤษ: Al-Khalid) และเอ็มบีที 2000 คือ รถถังหลักที่พัฒนาร่วมกันระหว่างจีนและปากีสถาน โดยปากีสถานจะผลิตใช้ในประเทศตัวเอง ส่วนจีนจะไม่มีการประจำการในประเทศตัวเองแต่จะเน้นการผลิตเพื่อส่งออกภายใต้ชื่อเอ็มบีที 2000
ประเทศผู้ใช้งาน

บังกลาเทศ
โมร็อกโก
พม่า
ปากีสถาน
ศรีลังกา
ซาอุดีอาระเบีย
จีน
ประเทศที่ใช้รถถังอัล-คาลิด
การล่มสลายของจักรวรรดิโรมันตะวันตก

สีแดง: สาธารณรัฐโรมัน, สีม่วง: จักรวรรดิโรมัน, สีเขียว: จักรวรรดิโรมันตะวันออก (จักรวรรดิไบแซนไทน์), สีฟ้า: จักรวรรดิโรมันตะวันตก
การล่มสลายของจักรวรรดิโรมันตะวันตก เรียกอีกอย่างว่า การล่มสลายของจักรวรรดิโรมัน หรือ การล่มสลายของกรุงโรม เป็นกระบวนการของการเสื่อมถอยในจักรวรรดิโรมันตะวันตกซึ่งล้มเหลวในการปกครอง สูญสิ้นอธิปไตยเดิมที่จักรวรรดิเคยมี และดินแดนอันกว้างใหญ่ถูกแบ่งออกเป็นหลายเมือง จักรวรรดิโรมันสูญเสียความแข็งแกร่งทางการทหารในการปกครองอย่างมีประสิทธิภาพเหนือมณฑลทางตะวันตกของตน นักประวัติศาสตร์สมัยใหม่แสดงถึงปัจจัยต่าง ๆ ที่ทำให้เกิดความเสื่อมถอย อันประกอบด้วยจำนวนประชากรชาวโรมัน จำนวนทหารในกองทัพ ความแข็งแกร่งทางเศรษฐกิจ ความสามารถในการปกครองของจักรพรรดิ การต่อสู้แย่งชิงอำนาจภายใน การเปลี่ยนแปลงทางศาสนาในยุค และประสิทธิภาพของการบริหารจัดการ นอกจากนี้ยังมีแรงกดดันจากภายนอก โดยการรุกรานของอนารยชนนอกวัฒนธรรมโรมันก็มีส่วนทำให้เกิดการล่มสลายเช่นกัน การเปลี่ยนแปลงสภาพภูมิอากาศในยุคนั้นก็อาจเป็นปัจจัยหนึ่งที่ส่งผลต่อการล่มสลายของจักรวรรดิโรมันตะวันตก เหตุผลในการล่มสลายของจักรวรรดิโรมันตะวันตกเป็นหัวข้อหลักของประวัติศาสตร์นิพนธ์โลกยุคโบราณ ที่บอกเล่าเรื่องความล้มเหลวของรัฐในอดีตและปัจจุบัน
ในปี ค.ศ. 376 ชาวก็อธ (Goths) และชนเผ่าที่ไม่ใช่ชาวโรมัน หนีจากพวกฮันมาลี้ภัยอยู่ในจักรวรรดิ ในปี ค.ศ. 395 หลังจากชนะสงครามกลางเมือง 2 ครั้ง จักรพรรดิเทออดอซิอุสที่ 1 สวรรคต ทิ้งกองทัพที่ล่มสลายและจักรวรรดิที่ยังคงถูกครอบงำโดยชาวก็อธ มีการแบ่งฝักฝ่ายระหว่างแม่ทัพ โอรสทั้งสองของเทออดอซิอุสที่ 1 ไร้ความสามารถในการปกครองจักรวรรดิ นอกจากนั้นกลุ่มอนารยชนได้ทำการข้ามแม่น้ำไรน์และเขตแดนอื่น ๆ และเช่นเดียวกับชาวก็อธ ชนเผ่าที่เข้ามาอยู่อาศัยไม่ถูกกำจัดถูกขับไล่หรือถูกปราบปราม กองกำลังติดอาวุธของจักรวรรดิตะวันตกมีจำนวนน้อยและไม่มีประสิทธิภาพ ถึงแม้จะมีการฟื้นตัวระยะสั้นภายใต้ผู้นำที่มีความสามารถ แต่ไม่เคยมีการรวมศูนย์กำลังทางการทหารและการปกครองอีกเลยในจักรวรรดิโรมันตะวันตก
เมื่อถึงปี ค.ศ. 476 ตำแหน่งของจักรพรรดิโรมันตะวันตกมีอำนาจทางทหาร การเมืองและอำนาจทางการเงินเพียงน้อยนิด ปราศจากอำนาจควบคุมมณฑลทางตะวันตกที่กระจัดกระจายซึ่งเดิมเป็นเขตแดนของโรมัน อาณาจักรของอนารยชนได้สร้างฐานอำนาจของตนเองขึ้นในพื้นที่ของจักรวรรดิตะวันตก ในปี ค.ศ. 476 พระเจ้าโอเดเซอร์ กษัตริย์องค์แรกแห่งอิตาลีได้ปลดจักรพรรดิองค์สุดท้ายของจักรวรรดิโรมันตะวันตก จักรพรรดิโรมุลุส เอากุสตุส ลงจากราชบัลลังก์ และวุฒิสภาของจักรวรรดิโรมันตะวันตกได้ส่งเครื่องราชอิสริยาภรณ์ให้กับจักรพรรดิโรมันตะวันออก ทำให้เหลือเมืองหลวงเพียงแห่งเดียว ณ กรุงคอนสแตนติโนเปิล สิ้นสุดความเป็นศูนย์กลางของกรุงโรมนับแต่นั้น
แม้ว่าเกียรติภูมิของจักรวรรดิโรมันตะวันตกจะดำเนินต่อไปอีกหลายศตวรรษ และอิทธิพลทางวัฒนธรรมของจักรวรรดิยังคงอยู่ในทุกวันนี้ แต่จักรวรรดิตะวันตกไม่เคยมีความเข้มแข็งเท่าที่เคยมีอีกเลย จักรวรรดิไม่สามารถควบคุมยุโรปตะวันตก ทางเหนือของเทือกเขาแอลป์ ขณะที่จักรวรรดิโรมันตะวันออกหรือจักรวรรดิไบแซนไทน์ คงอยู่ต่อมาได้ แม้ว่าความแข็งแกร่งของจักรวรรดิโรมันจะลดลงจากเดิม จักรวรรดิโรมันตะวันออกจะยังคงอยู่เป็นเวลาอีกหลายศตวรรษ เป็นมหาอำนาจของทะเลเมดิเตอร์เรเนียนตะวันออก
ทางหลวงแผ่นดินหมายเลข 3199

|  ทางหลวงแผ่นดินหมายเลข 3199 |
| --- | --- |
ถนนศรีสวัสดิ์,ถนนเอราวัณ
ข้อมูลของเส้นทาง
ความยาว: 117.251 กิโลเมตร (72.856 ไมล์)
ทางแยกที่สำคัญ
จาก:  ถ.แสงชูโต  ถ.เลี่ยงเมืองกาญจนบุรี ใน อ.เมืองกาญจนบุรี จ.กาญจนบุรี
 :   ทล.3086  ทล.3500 ใน อ.เมืองกาญจนบุรี จ.กาญจนบุรี  ทล.3457 ใน อ.เมืองกาญจนบุรี จ.กาญจนบุรี 
ถึง: กจ.4041 ทางหลวงชนบท กจ.4041 ใน อ.ศรีสวัสดิ์ จ.กาญจนบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3199 สายแก่งเสี้ยน-ศรีสวัสดิ์ เป็นทางหลวงแผ่นดินในจังหวัดกาญจนบุรี เริ่มต้นจากสี่แยกแก่งเสี้ยน จุดตัดกับทางหลวงแผ่นดินหมายเลข 323(ถนนแสงชูโต) และทางหลวงแผ่นดินหมายเลข 367(ทางเลี่ยงเมืองกาญจนบุรี) เป็นถนนขนาด 4 ช่องจราจร ผ่านทางหลวงแผ่นดินหมายเลข 3086 และทางหลวงแผ่นดินหมายเลข 3500 ที่สี่แยกลาดหญ้า ผ่านค่ายฝึกเขาชนไก่ จากนั้นลดเหลือ 2 ช่องจราจร ผ่านทางหลวงแผ่นดินหมายเลข 3457 บริเวณวัดเขื่อนท่าทุ่งนาประชาสรรค์ ผ่านเขื่อนท่าทุ่งนา (ช่วงทางหลวงแผ่นดินหมายเลข 3457 ถึงทางเข้าเขื่อนท่าทุ่งนามีขนาด 4 ช่องจราจร) เข้าเขตอำเภอศรีสวัสดิ์ ผ่านทางเข้าเขื่อนศรีนครินทร์และน้ำตกเอราวัณ ไปจนถึงกิโลเมตรที่ 88(ทางเข้าหน่วยพิทักษ์ป่าแม่ละมุ่น) จะเลี้ยวขวาแล้ววิ่งเลียบอ่างเก็บน้ำเขื่อนศรีนครินทร์ ข้ามห้วยแม่ปลาสร้อย ผ่านหน่วยพิทักษ์ป่าห้วยแม่ปลาสร้อย ทั้งนี้ เส้นทางเลียบอ่างเก็บน้ำในช่วงนี้เป็นเส้นทางที่มีการจราจรน้อย เนื่องจากยานพาหนะส่วนใหญ่จะลงแพขนานยนต์เพื่อข้ามอ่างเก็บน้ำไปยังอำเภอศรีสวัสดิ์ เส้นทางช่วงนี้จึงมีลักษณะที่แคบและชำรุดทรุดโทรม สิ้นสุดเส้นทางบริเวณโรงเรียนบ้านดงเสลา โดยมีถนนที่ตรงต่อไปคือทางหลวงชนบท กจ.4041 รวมระยะทาง 117.251 กิโลเมตร
สถานที่สำคัญที่ผ่าน

เขาชนไก่
เขตรักษาพันธุ์สัตว์ป่าสลักพระ
เขื่อนท่าทุ่งนา
ศูนย์ศึกษาธรรมชาติและสัตว์ป่าเขาน้ำพุ
เขื่อนศรีนครินทร์
น้ำตกเอราวัณ
โรงพยาบาลท่ากระดาน
สำนักงานหน่วยพิทักษ์ป่าแม่ละมุ่น
หน่วยพิทักษ์ป่าห้วยแม่ปลาสร้อย
ที่ว่าการอำเภอศรีสวัสดิ์
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
นิกกีและเปาลู

| นิกกีและเปาลู |
| --- | --- |
ตัวละครใน อสุรกายดงดิบ
ปรากฏครั้งแรก: "Further Instructions"
ปรากฏครั้งสุดท้าย: "Exposé"
แสดงโดย: คีลี ซานเชซ & โรดรีกู ซานโตรู
ตอนเด่น: "Exposé"
ข้อมูลตัวละครในเรื่อง
เพศ: หญิง (นิกกี) ชาย (เปาลู)
อาชีพ: นักต้มตุ๋น/ นักแสดง & พ่อครัว
ที่อยู่ เก่า: ลอสแอนเจลิส สหรัฐอเมริกา และ บราซิล
นิกกี เฟอร์นันเดซและเปาลู (อังกฤษ: Nikki Fernandez and Paulo) เป็นสองตัวละครที่เป็นตัวประกอบในละครโทรทัศน์แนวดรามาทางช่องเอบีซีเรื่อง อสุรกายดงดิบ ซึ่งทั้งคู่อยู่ร่วมกับอีก 40 ชีวิตหลังเหตุการณ์เครื่องบินตกบนเกาะร้างแห่งหนึ่งในมหาสมุทรแปซิฟิกใต้ นักแสดงหญิงคือคีลี ซานเชซและนักแสดงชายชาวบราซิล โรดรีกู ซานโตรู รับบทเป็นนิกกีและเปาลู ตามลำดับ ซึ่งเป็นผู้รอดชีวิตจากอุบัติเหตุสายการบินโอเชียนิกเที่ยวบินที่ 815 ตก
ทั้งคู่ปรากฏตัวครั้งแรกในช่วงต้นฤดูกาลที่ 3 ผู้ผลิตรายการของเรื่องนี้ที่มักได้รับคำถามเกี่ยวกับผู้รอดชีวิตที่เหลือ เพราะเนื้อเรื่องมุ่งเน้นแต่ตัวละคร 15 คนหลัก จึงทำให้เกิดตัวละครนิกกีและเปาลู เสียงวิจารณ์ของตัวละครทั้งคู่ ส่วนใหญ่เป็นในทางลบ เหตุเพราะการแนะนำเข้ามาในเนื้อเรื่องอย่างปัจจุบันทันด่วน ผู้สร้าง อสุรกายดงดิบ เดมอน ลินเดลอฟ ก็ออกมาเปิดเผยว่าทั้งคู่ต่าง "ถูกแฟน ๆ ดูถูกอย่างถ้วนหน้า" จึงเป็นผลให้ทั้งคู่ถูกฆ่าตายในฤดูกาลเดียวกันนี้ ทั้งนิกกีและเปาลูถูกฝังโดยเฮอร์ลีย์และซอว์เยอร์ ขณะที่ยังมีชีวิตอยู่ โดยพวกเขาคิดว่าทั้งคู่ตายแล้ว
การปรากฏตัวในเรื่อง

เปาลูซึ่งมาจากบราซิล เป็นนักต้มตุ๋น ทำงานกับแฟนสาวชาวอเมริกัน นิกกี เปาลูทำงานเป็นพ่อครัวให้กับผู้บริหารรายการโทรทัศน์ที่มั่งคั่งในซิดนีย์ นิกกีเป็นดารารับเชิญให้กับรายการของผู้บริหารนี้ นิกกีได้ยั่วยวนผู้บริหาร ทำให้เปาลูรู้สึกอึดอัด  เปาลูได้วางยาพิษในอาหารฆ่าผู้บริหาร ทั้งคู่ได้ขโมยถุงที่มีเพชร มีค่า 8 ล้านดอลลาร์สหรัฐ ต่อมาอีก 3 วัน ในวันที่ 22 กันยายน ค.ศ. 2004 นิกกีและเปาลูได้เดินทางกับสายการบินโอเชียนิกเที่ยวบินที่ 815 เพื่อกลับมายังบ้านเกิดของนิกกีในลอสแอนเจลิส สหรัฐอเมริกา
ทั้งคู่ทำเพชรหายเนื่องจากอุบัติเหตุเครื่องบินตก และใช้เวลาอย่างมากในการค้นหาเพชรบนเกาะ เปาลูสงสัยในความสัมพันธ์ของทั้งคู่ ดังนั้นเมื่อเปาลูเจอเพชรในวันที่ 33 หลังเครื่องบินตก ก็มิได้บอกนิกกี วันหนึ่งขณะที่อยู่ในป่าพวกเขาได้พบสถานีไข่มุกของธรรมะปฏิบัติการ ซึ่งเป็นสถานีวิจัยทางวิทยาศาสตร์ สร้างขึ้นต้นคริสต์ทศวรรษ 1980 นิกกีไม่สนใจอะไรแต่เปาลูกลับมาสถานีแห่งนี้อีกครั้งในวันที่ 49 ที่อยู่บนเกาะนี้ และได้ซ่อนเพชรไว้ในโถส้วม ขณะที่เปาลูอยู่ในห้องน้ำได้ยินเสียงจากบุคคลลึกลับ 2 คน และผู้อยู่อาศัยบนเกาะ ที่รู้จักในชื่อ "คนอื่น" เขาได้ยินว่าเพื่อนผู้รอดชีวิตบางคนของเขาถูกจับตัวโดยกลุ่ม "คนอื่น" แต่เขาก็ไม่ได้บอกใคร
ในวันที่ 72 บนเกาะ นิกกีและเปาลูเดินทางไปเสี่ยงภัยร่วมกับล็อก ไปยังสถานีไข่มุก โดยหวังที่จะติดต่อกับกลุ่ม "คนอื่น" เปาลูกลับมายังห้องส้วมเพื่อเอาเพชรที่ซ่อนไว้คืน โดยซ่อนไว้ในกางเกงใน แต่หลังออกจากสถานี มิสเตอร์เอโคก็เสียชีวิตและได้ฝังไว้ไม่ไกลจากสถานีไข่มุก ต่อมาในวันที่ 81 หลังเครื่องบินตก นิกกีรู้ว่าเปาลูซ่อนเพชรไว้ ทำให้เธอโกรธมาก เธอได้ปล่อยแมงมุมพิษให้กัดเปาลู เป็นผลให้เขาเป็นอัมพาต 8 ชั่วโมง แต่ขณะที่อยู่ในภาวะอัมพาต เปาลูบอกว่าที่เขาไม่บอกเรื่องเพชรกับเธอเพราะคิดว่าถ้าเธอได้เพชร เธอจะทิ้งเขาไป แต่ด้วยความตกใจ ทำให้เธอฆ่าแมงมุงพิษ ซึ่งศพของแมงมุมพิษทำให้เป็นเหยื่อล่อแมงมุมพิษตัวอื่นด้วย ท้ายสุดแมงมุมพิษก็กัดนิกกี ทำให้เธออยู่ในภาวะอัมพาตชั่วคราวเช่นกัน ทั้งคู่ถูกเข้าใจผิดว่าตายแล้ว หลังจากนั้น เจมส์ "ซอว์เยอร์" ฟอร์ด และฮูโก "เฮอร์เลย์" เรเยส ช่วยกันฝังทั้งคู่ และได้โยนเพชรลงไปในหลุมด้วย โดยที่พวกเขาคิดว่าเพชรไม่มีค่าอะไรบนเกาะแห่งนี้ ในเวลาต่อมา ไมลส์ สเตราเม คนทรงที่สามารถรู้ความคิดของคนที่ตาย สามารถบอกได้เกี่ยวกับเพชรนี้
บุคลิกและนิสัย

ตัวละครเปาลู ถูกเขียนมาเพื่อไม่เป็นที่ชื่นชอบ โดยหวังว่าเขาจะถูกชดใช้ผลของการกระทำของเขา ที่ความจริงเปิดเผยในตอนสุดท้ายที่เขาปรากฏ เปาลูรู้สึกไม่พอใจหรือการกระทำไม่ใกล้กับผู้กล้าหาญในบรรดาผู้รอดชีวิต เขาใช้เวลาโดยมากในการเล่นกอล์ฟ เขาบ่นกับนิกกีเกี่ยวกับการไม่มีส่วนร่วมของกลุ่ม อย่างไรก็ตามเขาก็ได้ช่วยเหลือเรื่องเล็ก ๆ น้อย ๆ ในค่ายพัก และไม่พยายามพิสูจน์สถานะของตนเองในลำดับขั้นของผู้รอดชีวิต ตัวอย่างเช่น เมื่อเขามีโอกาสร่วมเดินทางในป่า เมื่อเฮอร์ลีย์เจอรถยนต์ เปาลูก็ไม่สนใจและขัดขวางไม่ให้นิกกีร่วมกับเฮอร์ลีย์ในการเดินทาง เมื่อนิกกีพยายามมีส่วนร่วมในการช่วยเหลือ มิสเตอร์เอโคที่บาดเจ็บ และอาสาจะไปสถานีไข่มุกกับล็อกซึ่งก็สร้างความตกใจให้กับเปาลู เขาจึงร่วมเดินทางไปกับเธอและเขาก็ได้แสดงพฤติกรรมเสียดสีเธอที่สถานีไข่มุก
นิกกีเป็นคนที่ตามใจเปาลูและดูจะสนใจเกี่ยวกับเพชรมากกว่าความสัมพันธ์ของทั้งคู่ หลังเครื่องบินตก เปาลูเริ่มสงสัยนิกกีว่าแค่ต้องการใช้เขาเพื่อจะได้เพชรมา สิ่งแรกที่เธอถามหลังเครื่องบินตกคือ เพชรอยู่ที่ไหน และพยายามหลีกเลี่ยงการตอบคำถามเปาลูเมื่อเขาถามว่า ทั้งคู่จะอยู่กันได้หรือไม่หากเธอไม่ต้องการให้เขาช่วยหาเพชร เปาลูทำในสิ่งที่นิกกีบอกเพราะกลัวที่จะสูญเสียเธอไป ซึ่งต่อมาส่งผลให้ทั้งคู่ต้องตาย
การสร้าง

ในท้ายฤดูกาลแรก ผู้เขียนมีแนวความคิดเกี่ยวกับหนึ่งในภูมิหลังของผู้รอดชีวิตที่จะเกิดขึ้นและจะมีเรื่องราวย้อนหลังบนเกาะ เพื่อที่จะช่วยตอบคำถามที่ว่า "เกิดอะไรขึ้นกับอีกคนอื่นที่เหลือ อีก 35 คน ไม่มีอะไรเกิดขึ้นเลยหรือ" ตัวละครแรกที่เกิดขึ้นคือ เลสลี อาซต์ เป็นตัวละครที่มีภูมิหลัง ซึ่งถูกระเบิดตายในอีกไม่กี่ตอนภายหลัง แนวคิดแรกมีเพียงผู้หญิงคนเดียว ที่ก่อนหน้านี้มีอาชีพเป็นนักแสดง ที่จะแนะนำมาในโครงเรื่องหลัก แต่ก็เปลี่ยนแนวคิดในเวลาต่อมา โดยเพิ่มแฟนหนุ่มของเธอมาด้วย ผู้เขียนได้ตัดสินใจที่จะเล่าเรื่องของทั้งคู่เพียงแค่ตอนเดียวและกำจัดตัวละครนั้นทิ้งออกอย่างรวดเร็ว เนื่องจากได้คำวิจารณ์ด้านลบเกี่ยวกับตัวละครและคนดูในฤดูกาลที่ 3 มียอดลดลง และยังใส่เป็นมุขตลกที่ซอว์เยอร์ไม่รู้จักนิกกีและเปาลู เรียกพวกเขาว่า "นีนา" และ "ปาโบล" และถามว่าพวกเขาคือใคร ต่อมาลินเดลอฟได้ออกมาพูดว่า "พวกเรารู้สึกกับนิกกีและเปาลูว่าเป็นสิ่งไม่ถูกต้องกว่า  1 เดือน ก่อนที่แฟน ๆ จะเริ่มแสดงปฏิกิริยากัน พวกเราได้คิดแล้วว่า บางทีสัญชาตญาณของเราอาจจะผิด"
ได้มีการแนะนำตัวละครนิกกีและเปาลูในเรื่องในตอน "Further Instructions" แต่ก็ตัดออกในท้ายสุด โดยเป็นฉากที่ ตัวละครแคลร์ ลิตเทิลตัน พบทั้งคู่โดยบังเอิญในเต็นท์ของแจ็ก ที่กำลังมีเพศสัมพันธ์กันในตอนกลางของเรื่อง แต่ฉากแนะนำที่มาแทนคือตอนจบของตอนเดียวกัน เมื่อล็อกกล่าวสุนทรพจน์
การแสดง

คีลี มิเชลล์ แซนเชซ ลูกครึ่งฝรั่งเศส-เปอร์โตริโก รับบทเป็นนิกกี 6 ตอนในฤดูกาลที่ 3 ของ Lost เธอมีปัญหาในการถ่ายทำฉากที่ถูกฝัง เนื่องจากเธอเป็นโรคกลัวที่ปิดทึบ (claustrophobia) ส่วนโรดรีกู ซานโตรู ที่ได้รับฉายาว่า ทอม ครูซชาวบราซิล และรัสเซล โครว์ชาวบราซิล ได้แสดงเรื่องนี้ที่ถือเป็นบทสำคัญในซีรีส์โทรทัศน์อเมริกันเรื่องแรกของเขา ในบท เปาลู เขาปรากฏอยู่ในเรื่อง 7 ตอน มีรายงานว่าเขาได้เงินค่าจ้างระหว่าง 2634-6427 ดอลลาร์สหรัฐ ต่อสัปดาห์ ลินเดลอฟพูดถึงซานโตรูว่า "มีความสามารถ" และเหมาะสมกับ Lost เพราะ ผู้ชมชาวอเมริกันยังไม่คุ้นเคยหน้าของเขา เป็นเหตุผลเดียวกับยุนจิน คิม ที่มีฉายาจูเลีย โรเบิตส์แห่งเกาหลี รับบทบาทซุน ควอน ส่วนหนึ่งที่ซานโตรูผ่านการคัดตัวนักแสดงเพราะ รูปร่างหน้าตาดี อย่างไรก็ตามผู้เขียนกล่าวว่า พวกเขาไม่ได้เขียนตัวละครนี้อย่างที่เขาคิด หรือไม่ได้ต้องการให้เขาเป็นเช่นนี้ ซานโตรูกล่าวว่าเขารู้สึกในการทำงานกับซานเชซและหวังว่าจะได้กลับมาทำงานร่วมกับทีมงาน Lost อีก
การตอบรับ

การตอบรับของ ตัวละครทั้งคู่นี้ที่มีลักษณะเสแสร้งและได้รับโทษ ได้รับเสียงวิจารณ์ด้านลบมากกว่าตัวละครอื่น ๆ ในเรื่อง หนึ่งในนักเขียนของ เอนเตอร์เทนเมนต์วีกลี ตั้งฉายาให้เปาลูว่า ""Paulo Poops-a-Lot"" (เปาลูถ่ายหนักบ่อย) โดยอ้างจากฉากในตอน "The Cost of Living" และ "Enter 77" นิตยสารแม็กลีนส์ วิจารณ์การเขียนตัวละครและเรียกตัวละครว่า "น่ารำคาญอย่างไม่น่าเชื่อ" นิตยสาร ทีวีไกด์ เขียนเกี่ยวกับทั้งคู่ว่า "หน้าตาดูสมบูรณ์แบบเกินไปที่จะเชื่อว่าเป็นมนุษย์"
เมื่อมีข่าวลือแพร่สะพัดทางอินเทอร์เน็ตและมีการโฆษณาทางช่องเอบีซีว่าตัวละครทั้งสองจะตาย ผู้ชมบางคนก็คาดหวัง "การฆาตกรรมของคู่" และรู้สึกยินดีมากเมื่อทั้งนิกกีและเปาลูตายตามคำปรารถนาของผู้ชม โดยก่อนหน้านี้ 3 เดือน ก่อนที่จะออกอากาศทางโทรทัศน์ ซานโตรูให้สัมภาษณ์กับนิตยสารโรลลิงสโตนฉบับบราซิลว่า ตัวละครที่เขาแสดงจะตายในกลางฤดูกาลที่ 3 ขณะเดียวกันก็มีการประกาศว่า ซานเชซได้เซ็นสัญญาแสดงในตอนไพรอตของซีรีส์ภาพยนตร์ออกอากาศทางเอบีซีในฤดูใบไม้ร่วงปี ค.ศ. 2007 เรื่อง Football Wives ดังนั้นจะเป็นไปไม่ได้ที่เธอจะแสดงต่อใน Lost ในฐานะหญิงฆาตกร
แหล่งข้อมูลอื่น

บทความเกี่ยวกับ Nikki & Paulo
ซานโตรูในนิวยอร์ก เดือนพฤษภาคม ค.ศ. 2004
เจเอฟ-17

JF-17 ของกองทัพอากาศปากีสถาน บินโชว์ที่งานแสดงการบินจูไห่ 2010
เจเอฟ-17 ทันเดอร์ (PAC JF-17 Thunder; JF-17 ย่อมาจาก Joint Fighter-17) หรือ เอฟซี-1 เสี่ยวหลง (CAC FC-1 Xiaolong; FC-1 ย่อมาจาก Fighter China-1) เป็นเครื่องบินขับไล่หลายบทบาท เครื่องยนต์เดี่ยว ที่ร่วมพัฒนาและสร้างขึ้นโดย โรงงานอุตสาหกรรมอากาศยานเฉิงตู (Chengdu Aircraft Industries Corporation - CAC) ของประเทศจีน กับ โรงงานการบินปากีสถาน (Pakistan Aeronautical Complex - PAC) ของประเทศปากีสถาน
เครื่องเจเอฟ-17 ถูกพัฒนาขึ้นตามความต้องการของกองทัพอากาศปากีสถาน ที่ต้องการเครื่องบินรุ่นใหม่ ทันสมัย และราคาประหยัด  เพื่อนำมาทดแทนเครื่องบินรุ่นเก่าที่กำลังจะปลดประจำการ ทั้งเครื่องบินทิ้งระเบิดหนานฉาง คิว-5 เครื่องบินสกัดกั้นเฉิงตู เอฟ-7 และเครื่องบินขับไล่ดัซโซลท์ มิราจ III  และเพื่อใช้ส่งออกให้กับประเทศอื่นที่ต้องการจัดหามาใช้ประจำการ
เครื่องบินรุ่นนี้สืบเนื่องมาจากโครงการพัฒนาและปรับปรุงเครื่องบินเอฟ-7 โดยความร่วมมือระหว่างจีน กับบริษัทกรัมแมน ของสหรัฐอเมริกา ในปี 1989 แต่ทางบริษัทถอนตัวจากโครงการหลังจากมีการคว่ำบาตรต่อจีนเนื่องจากเหตุการณ์ชุมนุมประท้วงที่จัตุรัสเทียนอันเหมิน และวิศวกรจีนได้ดำเนินโครงการต่อ ร่วมกับวิศวกรปากีสถาน และนักออกแบบจากสำนักงานออกแบบมิโคยันของรัสเซีย
เครื่องบินต้นแบบ PT-01 ได้รับการเปิดตัวเมื่อวันที่ 31 พฤษภาคม 2003 และทำการบินทดสอบในเดือนสิงหาคม ปีเดียวกัน ใช้เครื่องยนต์ Klimov RD-93 จากรัสเซีย  โรงงานผลิตที่เมืองกัมรา แคว้นปัญจาบ ประเทศปากีสถานได้เริ่มสายการผลิตในเดือนมกราคม 2008 และเริ่มส่งมอบให้กับกองทัพอากาศปากีสถานในปี 2010
ประเทศผู้ใช้งาน

กองทัพอากาศปากีสถาน: มี 161 ลำ และ อยู่ระหว่างผลิต 27 ลำ
กองทัพอากาศพม่า: มี 11 ลำ และ อยู่ระหว่างผลิต 5 ลำ
กองทัพอากาศไนจีเรีย: มี 3 ลำ
กองทัพอากาศอาเซอร์ไบจาน: มี 14 ลำ และ อยู่ระหว่างผลิต 50 ลำ
กองทัพอากาศอิรัก: อยู่ระหว่างผลิต 12 ลำ
แหล่งข้อมูลอื่น

Official Chengdu Aircraft Industry Corporation (CAC) website เก็บถาวร 2011-01-29 ที่ เวย์แบ็กแมชชีน
Official Pakistan Aeronautical Complex (PAC) website
ประเทศผู้ใช้งานเจเอฟ-17
บูกิตบูงา

บูกิตบูงา (มลายู: Bukit Bunga) เป็นหมู่บ้านริมชายแดนไทย-มาเลเซียในรัฐกลันตัน ประเทศมาเลเซีย โดยมีด่านพรมแดนที่ใกล้ที่สุดที่กั้นระหว่างไทยกับมาเลเซียคือสะพานบูกิตบูงา-บ้านบูเก๊ะตา ซึ่งเปิดเมื่อวันที่ 21 ธันวาคม พ.ศ. 2560 โดยอีกฝั่งหนึ่งคือเขตเทศบาลตำบลบูเก๊ะตา อำเภอแว้ง จังหวัดนราธิวาส
บูกิตบูงาอยู่ห่างจากเมืองตานะฮ์เมระฮ์ 30 กิโลเมตร ตามเส้นทางทางหลวงตะวันออก-ตะวันตก ตัวหมู่บ้านประกอบด้วยหมู่บ้านเล็ก ๆ เช่น บูกิตนังกา, เจดก, ตกเป, กัมปุงบูกิต, เรอนับ, เจอนุบ
5°50′16″N 101°54′10″E﻿ / ﻿5.837647°N 101.902914°E﻿ / 5.837647; 101.902914
อาร์เคีย

| อาร์เคีย ช่วงเวลาที่มีชีวิตอยู่:  มหายุคพาลีโออาร์เคียน – ปัจจุบัน      ฟา>     โพรเทอโรโซอิก     อาร์เคียน  เฮด.      |
| --- | --- |


การจำแนกชั้นทางวิทยาศาสตร์
โดเมน:: อาร์เคีย โวซ, กันดเลอร์ และ วีลลิส, ค.ศ. 2024

อาณาจักร
 Nanobdellati  Methanobacteriati  "Proteoarchaeota" Promethearchaeati  Thermoproteati  ยูแคริโอต
ชื่อพ้อง
 "Archaebacteria" Woese & Fox 1977  "Archaeobacteria" Murray 1988  "Mendocutes" Gibbons & Murray 1978  "Mendosicutes" Murray 1984  "Metabacteria" Hori and Osawa 1979  "Neomura" Cavalier-Smith 2002  "Archaebiota" Luketa 2012  "Arkarya" Forterre 2015
อาร์เคีย (อังกฤษ: Archaea) เป็นหนึ่งในสามโดเมนของสิ่งมีชีวิตบนโลกที่ประกอบไปด้วยโพรแคริโอต ตอนแรกอาร์เคียได้ถูกจัดรวมเป็นหนึ่งของโดเมนแบคทีเรีย ต่อมาถูกแยกเป็นโดเมนของมันเองเนื่องจากมีคุณสมบัติที่แตกต่างออกจากแบคทีเรียกับยูแคริโอต สายพันธุ์อาร์เคียประกอบด้วยหลายไฟลัมซึ่งยากจะศึกษาและจัดเป็นหมวดหมู่ เพราะว่าสายพันธุ์เหล่านี้ไม่สามารถเพาะเชื้อในห้องแล็ปได้ง่าย ที่ผ่านมาการทดสอบและวิเคราะห์ตัวอย่างกรดนิวคลีอิกในสิ่งแวดล้อมเป็นวิธีหลักของการที่จะตรวจพบหรือศึกษาอาร์เคีย
ถึงแม้ขนาดและรูปทรงของอาร์เคียจะคล้ายคุณลักษณะของแบคทีเรีย แต่พวกเขาก็ยังคงมียีนกับเส้นทางการเผาผลาญพลังงานที่คล้ายกับยูแคริโอต ยกตัวอย่างเช่นเอนไซม์ที่กระตุ้นกระบวนการถอดและแปลรหัสพันธุกรรม นอกจากนี้อาร์เคียยังมีเอกลักษณ์ชีวเคมีพิเศษอย่างเช่น การใช้ไขมันอีเทอร์ในเยื่อหุ้มเซลล์และความสามารถที่จะประยุกต์ใช้แหล่งพลังงานมากกว่ายูคาริโอต อาร์เคียบางประเภทใช้สารประกอบอินทรีย์เช่นน้ำตาลกลูโคส สารประกอบอนินทรีย์เช่นแอมโมเนีย สารประกอบและไอออนเช่นก๊าซไฮโดรเจนและไอออนโลหะ หรือพลังงานแสงอาทิตย์ สายพันธุ์ต่างๆ ของอาร์เคียจะสืบพันธุ์แบบไม่อาศัยเพศผ่านกระบวนการแตกหน่อ การแบ่งตัวออกเป็นสอง และการขาดออกเป็นท่อน พวกอาร์เคียไม่สามารถสร้างสปอร์เหมือนแบคทีเรีย
ประเภทอาร์เคียแรก ๆ ที่ถูกค้นพบเป็นจำพวกอิกซ์ตรีโมไฟล์ที่สามารถดำรงชีวิตในสิ่งแวดล้อมที่สิ่งมีชีวิตชนิดอื่น ๆ อยู่อาศัยลำบากเนื่องจากสภาพแวดล้อมที่ แห้งจัด ร้อนจัด เย็นจัด เค็มจัด หรือแรงกดดันอากาศสูงจัดในเบื้องต้น การพัฒนาด้านเทคโนโลยีนำมาสู่การค้นพบอาร์เคียสายพันธุ์ใหม่ในสิ่งแวดล้อมประเภทอื่นๆ นักวิทยาศาสตร์จึงทราบว่าสายพันธุ์ต่างๆ ของอาร์เคียสามารถอยู่อาศัยในเกือบทุกแห่งบนโลกโดยเฉพาะในแพลงก์ตอนที่อาศัยอยู่ในมหาสมุทร นอกจากนี้แล้วอาร์เคียยังคงอยู่อาศัยในระบบทางเดินอาหารและบนผิวหนังของสิ่งมีชีวิตนานาชนิดรวมถึงมนุษย์โดยเป็นหนึ่งของไมโครไบโอต้า อาร์เคียมีหลายบทบาทในธรรมชาติและสิ่งแวดล้อมซึ่งรวมถึง การตรึงคาร์บอน การสนับสนุนวัฏจักรไนโตรเจน การหมุนเวียนของสารประกอบอินทรีย์ และการควบคุมของความสัมพันธ์ที่เอื้อประโยชน์ของชุมชนแบคทีเรียประเภทต่างๆ
ขณะนี้นักวิทยาศาสตร์ยังไม่ได้ค้นพบสายพันธุ์อาร์เคียที่มีพฤติกรรมเหมื่อนเชื้อโรคหรือปรสิต ส่วนใหญ่แล้วจะเป็นสายพันธุ์อาร์เคียเช่นเหล่าเมทาโนเจน หรืออาร์เคียที่สามารถผลิตแก๊สมีเทนนั่นเอง ซึ่งสายพันธุ์จะมีภาวะพึ่งพาหรืออิงอาศัยสิ่งมีชีวิตประเภทอื่น ๆ
การเลือกตั้งสมาชิกสภาองค์การบริหารส่วนจังหวัดเชียงใหม่ พ.ศ. 2563

การเลือกตั้งสมาชิกสภาองค์การบริหารส่วนจังหวัดเชียงใหม่ พ.ศ. 2563 (ส.อบจ. เชียงใหม่) เป็นการเลือกตั้งการปกครองส่วนท้องถิ่นในตำแหน่งสมาชิกสภาองค์การบริหารส่วนจังหวัดเชียงใหม่ ซึ่งเป็นสภาฝ่ายนิติบัญญัติที่ใหญ่ที่สุดของจังหวัดเชียงใหม่ เป็นการเลือกตั้งที่จัดขึ้นพร้อมกับการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 โดยการเลือกตั้งครั้งนี้มีจำนวนสมาชิกสภาทั้งสิ้น 42 ที่นั่ง จาก 42 เขตเลือกตั้งทั่วจังหวัด
ผลการเลือกตั้งปรากฏว่า ผู้สมัครในสังกัดพรรคเพื่อไทย และผู้สมัครในสังกัดกลุ่มเชียงใหม่คุณธรรม ได้จำนวนที่นั่งเท่ากันคือ 21 ที่นั่ง ทำให้ไม่มีฝ่ายใดได้เป็นฝ่ายข้างมากในสภา
การแบ่งเขตการเลือกตั้ง

คณะกรรมการการเลือกตั้งประจำจังหวัดเชียงใหม่ ได้ประกาศเขตการเลือกตั้งสมาชิกสภาองค์การบริหารส่วนจังหวัดเชียงใหม่ แบ่งออกเป็นทั้งสิ้น 42 เขตเลือกตั้ง จำนวนสมาชิกสภา อบจ. เขตละ 1 คน มี 12 อำเภอที่มีมากกว่า 1 เขตเลือกตั้ง ส่วนอีก 13 อำเภอที่เหลือ ถือเอาเขตอำเภอเป็น 1 เขตเลือกตั้ง
อำเภอเมืองเชียงใหม่มีจำนวนเขตเลือกตั้งมากที่สุด เป็นจำนวน 5 เขต เขตอำเภอจอมทองมีจำนวนผู้มีสิทธิเลือกตั้งมากที่สุด จำนวน 52,646 คน เขตอำเภอกัลยาณิวัฒนามีจำนวนผู้มีสิทธิเลือกตั้งน้อยที่สุด จำนวน 9,102 คน
ผู้สมัคร

การเลือกตั้งครั้งนี้มีผู้ลงสมัครรับเลือกตั้งเป็นสมาชิกสภาองค์การบริหารส่วนจังหวัดเชียงใหม่รวมแล้ว 140 คน เขตที่มีผู้สมัครมากที่สุด คือ อำเภอสันป่าตอง เขต 1 มีผู้สมัครรวม 6 คน ส่วนเขตที่มีผู้สมัครน้อยที่สุด คือ อำเภอเมืองเชียงใหม่ เขต 4, อำเภอสันกำแพง เขต 1, อำเภอหางดง เขต 1 และ 2, อำเภอกัลยาณิวัฒนา, อำเภอดอยเต่า, อำเภอดอยหล่อ, อำเภอสะเมิง มีผู้สมัครเพียงเขตละ 2 คน
พรรคเพื่อไทย และกลุ่มเชียงใหม่คุณธรรม ส่งผู้สมัครสมาชิกสภาองค์การบริหารส่วนจังหวัดเชียงใหม่ครบทั้ง 42 เขต กลุ่มประชารัฐเชียงใหม่ 16 เขต กลุ่มเชียงใหม่ก้าวใหม่ 3 เขต และมีผู้สมัครไม่สังกัดกลุ่มใด ๆ ทั้งสิ้น 37 คน
ผลการเลือกตั้ง > ภาพรวม

| สังกัด | สังกัด | จำนวนผู้สมัคร | คะแนนเสียง> คะแนน | คะแนนเสียง>  % | ที่นั่ง> จำนวน | ที่นั่ง> +/– |
| --- | --- | --- | --- | --- | --- | --- |
|  | เพื่อไทย | 42 | 369,444 | 46.31 | 21 | 9 |
|  | กลุ่มเชียงใหม่คุณธรรม | 42 | 371,181 | 46.53 | 21 | 9 |
|  | ผู้สมัครอิสระ | 37 | 43,695 | 5.47 | 0 | — |
|  | กลุ่มประชารัฐเชียงใหม่ | 16 | 11,060 | 1.39 | 0 | — |
|  | กลุ่มเชียงใหม่ก้าวใหม่ | 3 | 2,401 | 0.30 | 0 | — |
| ผลรวมคะแนนสมบูรณ์ | ผลรวมคะแนนสมบูรณ์ | 140 | 797,781 | 100.00 | 42 | — |
| บัตรดี | บัตรดี | บัตรดี | 797,781 | 86.10 |  |  |
| บัตรเสีย | บัตรเสีย | บัตรเสีย | 55,107 | 5.95 |  |  |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 73,698 | 7.95 |  |  |
| จำนวนผู้มาใช้สิทธิ์เลือกตั้ง | จำนวนผู้มาใช้สิทธิ์เลือกตั้ง | จำนวนผู้มาใช้สิทธิ์เลือกตั้ง | 926,586 | 72.07 |  |  |
| จำนวนผู้มีสิทธิ์เลือกตั้ง | จำนวนผู้มีสิทธิ์เลือกตั้ง | จำนวนผู้มีสิทธิ์เลือกตั้ง | 1,285,601 | 100.00 |  |  |
ที่มา:  สถิติการเลือกตั้ง สมาชิกสภาองค์การบริหารส่วนจังหวัดเชียงใหม่ 2563 เก็บถาวร 2022-10-17 ที่ เวย์แบ็กแมชชีน
| คะแนนเสียง |
| --- | --- | --- | --- | --- |

| พรรคเพื่อไทย | พรรคเพื่อไทย |    | 46.31% | 46.31% |
| กลุ่มเชียงใหม่คุณธรรม | กลุ่มเชียงใหม่คุณธรรม |    | 46.53% | 46.53% |
| อื่น ๆ | อื่น ๆ |    | 7.16% | 7.16% |
| 0 | 1 | 2 | 3 | 4 | 5 |
| --- | --- | --- | --- | --- | --- |
↓
| 21 | 21 |  |  |  |  |
| เพื่อไทย | กลุ่มเชียงใหม่คุณธรรม |  |  |  |  |
เขตที่มีผู้มาใช้สิทธิเลือกตั้งมากที่สุดได้แก่ อำเภอแม่วาง ร้อยละ 81.18 ส่วนเขตที่มีผู้มาใช้สิทธิเลือกตั้งน้อยที่สุดได้แก่ อำเภอเมืองเชียงใหม่ เขต 2 ร้อยละ 59.74
ผลการเลือกตั้ง > แยกรายเขต

ผลการเลือกตั้ง ส.อบจ. เชียงใหม่ แสดงรายเขต
ผลการเลือกตั้ง ส.อบจ. เชียงใหม่ แสดงกลุ่มสังกัดที่ได้ที่นั่งมากที่สุดในแต่ละอำเภอ